钦定古今图书集成/明伦汇编/闺媛典/第203卷 > 陈一凤妻仇氏
## 钦定古今图书集成/明伦汇编/闺媛典/第203卷 > 陈一凤妻仇氏

按《虹县志》：仇氏，陈一凤妻。夫病笃，子甫周岁，氏怀其
子，语夫曰：“君上有双亲，下有孤子，必期奉若亲，育若
孤，以存若后。有违此言，其阴殛我。”已而夫亡，氏鬻镮
钏，勤织纴，勉奉翁姑，教子成立。翁姑相继殁，哭踊殡
殓如礼。平居严毅无欢容，人不敢犯。万历间旌表。